ٹیکسٹائلز کی وزارت
ٹیکسٹائل کے مرکزی وزیر جناب پیوش گوئل نے ٹیکسٹائل کی سیکٹر کی پالیسیوں کا جائزہ لیا
ایم ایس ایم ای اور چھوٹی صنعتوں کو تعاون دینے کیلئے خصوصی ماڈل تیار کرنے کی ضرورت پر دھیان مرکوز کیا
جناب پیوش گوئل نے اسٹیک ہولڈرس سے سبھی برآمدات کے فروغ کونسلوں کےذریعے موجودہ برآمدات کو دوگنا کرنے کی اپیل کی
ان صنعتوں کومضبوط تعاون دینے کیلئے مالیاتی وسائل جو سبسیڈی پر مرکوز نہیں ہے اور ان گارنٹی کے ذریعے بینکوں سے مستقل قرض کی آمد کا اہل بنانا: جناب گوئل
سرکاری گرانٹس پر منحصر رہنے کے بجائے تحقیقی وترقیاتی اداروں کو خودکفیل بننا چاہئے
پشمینہ اون کو بین الاقوامی سطح پر برانڈ بنانے کی ضرورت ہے
نئی دہلی:10؍ جولائی،2021۔ٹیکسٹائل کی وزارت کا عہدہ سنبھالنے کے بعد جناب پیوش گوئل نے ٹیکسٹائل سیکٹر کی اسکیموں اور ان کی پیش رفت کا جائزہ لینے کیلئے ٹیکسٹائل کمشنر ممبئی کے دفتر کا پہلا دورہ کیا اور نفاذ میں تیزی لانے کے اقدامات تجویز کئے ۔
وزیر موصوف نے ٹیکسٹائل کمشنر کے دفتر، ٹیکسٹائل کمیٹی ، کاٹن کارپوریشن آف انڈیا لمیٹیڈ، ایکسپورٹ پرموشن کونسل اور ٹیکسٹائل ریسرچ آرگنائزیشن کے ذریعے انجام دی جارہی سرگرمیوں/ نافذ کی جارہی متعدد اسکیموں کا جائزہ لیا۔ ٹیکسٹائل کی وزیر مملکت محترمہ درشنا جاردوش بھی میٹنگ میں موجود تھیں۔ جناب یوپی سنگھ سکریٹری  اور جناب وی کے سنگھ ، ایڈیشنل سکریٹری نے ویڈیو کانفرنس کے ذریعے نئی دہلی سے اس میٹنگ میں شرکت کی۔
ٹیکسٹائل کے وزیر نے بات چیت کے دوران مختلف سرکاری اقدامات کو نافذ کرنے کے مقصد سے مناسب ماحول بنانے کیلئے سرکاری ایجنسیوں اور مقامی منتخب نمائندوں کے درمیان بہتر رابطہ اور تال میل کی ضرورت پر زور دیا۔ انہوں نے کہا کہ سبسیڈی فراہم کی جانے والی اسکیموں کے تحت موصولہ درخواستوں کو ہر ایک اسکیم کے وسیع مقصد کو ذہن میں رکھتے ہوئے خودکار طریقہ کار کا استعمال کرکے شفاف طریقے سے نمٹایا جانا چاہئے۔ انہوں نے کہا کہ ایک ایسا ضروری طریقہ کار تیار کیاجانا چاہئے تاکہ صنعت اور محکمے کے اپنے رابطوں کو ختم کیا جاسکے اور عمل کو آزاد بنایا جاسکے۔ ریکارڈ کیے گئے اسباب کیلئے ایم ایس ایم ای کی تقسیم کی خصوصی بندوبست بنائی جانی چاہئے۔ ٹی یو ایف اسکیم کی پیش رفت میں تیزی لانے کیلئے انہوں نے تجویز پیش کی کہ اہم حل کو اجاگر کیا جائے اور بینکوں سمیت اسٹیک ہولڈرس کے ساتھ تبادلہ خیال کیا جائے تاکہ متنازعہ معاملات کو ہمیشہ کیلئے ایک ہی بار میں حل کیا جاسکے۔انہوں نے یہ بھی مشورہ دیا کہ صنعت کیلئے قانونی ریٹرن جمع کرنے کے طریقہ کار کو آسان بنایا جاسکتا ہے۔ انہوں نے ٹیکسٹائل کمشنر اور ٹیکسٹائل کمیٹی کے دفتر کے ملازمین کے منطقی اور زیادہ سے زیادہ استعمال پر زور دیا۔
ٹیکسٹائل کے وزیر کپاس کی پیداوار بڑھانے کی ضرورت او رکسانوں کی فلاح وبہبود کیلئے زراعت اور کسانوں کی بہبود کی وزارت کے ذریعے اٹھائے جانے والے ضروری اقدامات پر روشنی ڈالی۔ انڈین کاٹن کارپوریشن لمیٹیڈ کپاس کی پیداوار کرنےوالے کسانوں کو قرض لینے کے ذریعے قائم کردہ اسٹارٹ اپ کے ذریعے کپاس توڑنے کی مشین دستیاب کرانے کے امکانات پر کام کریگا اور چھوٹے کسانوں کو تعاون فراہم کرنے کیلئے خصوصی ماڈل تیا رکریگا۔ جناب گوئل نے ٹیکسٹائل سیکٹر میں بچہ مزدوری کے خاتمے کے مسئلے پر زور دیا اور حکمت عملی بنانے کیلئے اسٹیک ہولڈرس کے ساتھ میٹنگیں بلانے کی تجویزدی۔
برآمدات کے فروغ کے کونسل کی سرگرمیوں کاجائزہ لیتے ہوئے ٹیکسٹائل کے وزیر نے جامع تجارتی معاہدے تیار کرنے کیلئے وسیع پیمانے پر صنعتی مشاورت کی تجویز پیش کی۔ اسی طرح انہوں نے یہ بھی مشورہ دیا کہ صنعتوں کی مدد کیلئے ایسے مالیاتی وسائل تیار کیے جائیں جو سبسیڈی پر مرکوز نہ ہوں اور بینک کے ذریعے گارنٹی کے ساتھ مستقبل قرض کی آمد کو بنائے رکھیں۔
میٹنگوں کے بعد میڈیا سے خطاب کرتے ہوئے وزیر موصوف نے کہا کہ ٹیکسٹائل کا سیکٹر سب سے بڑا روزگار فراہم کرنے والا سیکٹر ہونے کے ساتھ ساتھ سب سے بڑا برآمد کار بھی ہے۔ انہوں نے کہا کہ کسانوں کی آمدنی دوگنی کرنے ، نوجوانوں کیلئے روزگار کے مواقع پیدا کرنے اور ہر ایک ہندوستانی شہری کو خودکفیل اور خود اعتمادی سے بھرپور زندگی گزارنے کے اہل بنانے کے وزیراعظم کے وِژن کو پورا کرنے میں یہ سیکٹر بہت اہم کردار نبھا سکتا ہے۔